ร้านชิมชู ณ ชูชัยบุรีศรีอัมพวา ร้านตกแต่งน่ารักมาก ดูหรูอลังการ แอร์เย็นฉ่ำมาก ภายในมีขนมปัง เค้ก ไอศกรีม และเครื่องดื่มให้เลือกเยอะเลยค่ะ เสียดายที่พวกเราทานอาหารเย็นกันอิ่มแล้ว เลยลองได้นิดหน่อยเองค่ะ

ที่นี่จะมีมุมขนมปังให้เลือกชิม เลือกซื้อกลับ มุมเค้กอร่อยๆ มุมไอศกรีมโฮมเมด และมุมเครื่องดื่มหลากหลายเมนู มีให้เลือกสั่งเยอะมาก

Chocolate Cheesecake ช็อคโกแลตชีสเค้ก ราคา 120 บาท
มาชิ้นหนา ใหญ่มาก น่าทานมาก ตักครีมชีสมาทานพร้อมช็อคโกแลตที่ราดมาอร่อยมาก

Karanda New York Cheesecake มะนาวโห่นิวยอร์คชีสเค้ก ราคา 120 บาท
ชิ้นหนา ใหญ่มาก มีรสชาติเปรี้ยวนิดๆ ไม่เลี่ยน ดีงามสุดๆ

Strawberry New York Cheesecake สตรอว์เบอร์รี่นิวยอร์คชีสเค้ก ราคา 120 บาท
หอมชีสเค้กเลยค่ะ เนื้อเนียน แต่ไม่แน่นมาก ราสสตรอว์เบอรี่ซอส ท๊อปปิ้งด้วยเชอรี่เชื่อมและแผ่นไวท์ช็อคโกแลต

Valentine’s Moose วาเลนไทน์มูส ราคา 80 บาท
ชิมไปนิดเดียว รู้สึกว่าครีมมี่ๆ มาก ครีมบางๆ เบาๆ

Tiramisu ทีรามิสุ ราคา 90 บาท
เมนูนี้ฟินค่ะ เข้มข้น ชอบค่ะ ทานคนเดียวแทบหมด

Choux Cream Chocolate
ชูครีม ช็อคโกแลต แฮ่ะๆ จำราคาไม่ได้
“ชูครีม” แบบญี่ปุ่น ที่ลูกโต แต่แป้งไม่ค่อยนุ่มนะคะ ไส้วิปครีมฟูๆ เบาๆ 

หากแวะไปชูชัยบุรีศรีอัมพวาก็ลองไปชิมกันได้นะคะ